**ZAPISNIK**

**5. SEJE DELOVNE SKUPINE VLADE REPUBLIKE SLOVENIJE ZA KOORDINACIJO PRIPRAVLJALNIH AKTIVNOSTI NA PROJEKTU JEK2**

petek, 2. 2. 2024

Prisotni člani

in aktivni

udeleženci: Danijel Levičar, mag. Andrej Rajh, mag. Tina Seršen, Ana Vidmar, Ervina Jarc, dr. Dejan Paravan, Gorazd Pfeifer, dr. Tomaž Nemec, Igor Feketija, Igor Sirc, Dejan Vladić, Božidar Krajnc, mag. Aleksander Mervar.

Odsotni: Jože Novak, Matevž Frangež, dr. Jure Gašparič, mag. Marko Štucin, Drago Bregar, Luka Mesec, dr. Matjaž Krajnc, mag. Matej Skočir, mag. Hinko Šolinc, dr. Jurij Klančnik, mag. Miranda Groff Ferjančič, dr. Bruno Glaser.

Ostali prisotni: dr. Robert Golob, mag. Bojan Kumer, Melita Župevc, Andrej Pečjak, dr. Janez Gale, Robert Bergant, dr. Danijel Crnčec, mag. Stane Merše, Tomaž Boh, mag. Marija Čebular Zajec, mag. Miran Gajšek, Simona Pirnat Skeledžija, Polona Faletič.

Peto sejo Delovne skupine Vlade Republike Slovenije za koordinacijo pripravljalnih aktivnosti na projektu JEK2, ki se je pričela ob 12.00 uri, je vodil vodja delovne skupine, Danijel Levičar.

Seje se je udeležil tudi predsednik vlade dr. Robert Golob, ki je v uvodnem nagovoru spregovoril o referendumu in Resoluciji o dolgoročni miroljubni rabi jedrske energije v Sloveniji.

**Dnevni red:**

1. Potrditev dnevnega reda in zapisnika 4. seje delovne skupine JEK2.
2. Status projekta JEK2 skupaj s procesom strateškega odločanja, poročevalec: GEN energija.
3. Resolucija o dolgoročni miroljubni rabi jedrske energije v Sloveniji.
4. Predstavitev zadnje verzije osnutka NEPNa, poročevalec: MOPE.
5. Poročanje ožje delovne skupine za spremljanje priprave pobude za državni prostorski načrt JEK2, poročevalec: dr. Janez Gale, vodja ODS.
6. Priporočena mednarodna praksa vodenja razvoja jedrskega programa in preliminarna ocena kadrovskih potreb do začetka obratovanja JEK2.
7. Seznanitev s pobudo OECD Nuclear Energy Agency (NEA) - *Participation of Slovenia in a new cooperative framework by the NEA on Roadmaps to New Nuclear (R2NN).*
8. Razno.
9. **Potrditev dnevnega reda in zapisnika 4. seje delovne skupine JEK2.**

Vodja delovne skupine je zaradi pomembnosti teme, ki jo je bilo potrebno obravnavati na seji, predlagal, da se na dnevni red, za drugo točko uvrsti dodatna točka, in sicer Resolucija o dolgoročni miroljubni rabi jedrske energije v Sloveniji.

**SKLEP št. 5.1/1:** Delovna skupina Vlade Republike Slovenije za koordinacijo pripravljalnih aktivnosti na projektu JEK2 je soglasno potrdila predlagani dnevni red in zapisnik 4. seje delovne skupine JEK2.

1. **Status projekta JEK2 skupaj s procesom strateškega odločanja, poročevalec: GEN energija.**

GEN energija je predstavila status projekta JEK2 skupaj s procesom strateškega odločanja.

V razpravo glede časovnice umeščanja projekta JEK2 v prostor in optimizacije procesa DPN so se vključili predsednik vlade, GEN energija, MOPE, in MNVP.

**SKLEP št. 5.2/1:** Člani in aktivni udeleženci so se seznanili s statusom projekta JEK2 skupaj s procesom strateškega odločanja.

1. **Resolucija o dolgoročni miroljubni rabi jedrske energije v Sloveniji.**

Vodja delovne skupine, Danijel Levičar je predstavil postopek obravnave resolucije od meseca oktobra 2023 ter časovnico obravnave za naprej. Članom in aktivnim udeležencem je bil na seji razdeljen osnutek Resolucije o dolgoročni miroljubni rabi jedrske energije v Sloveniji, v katerem so že upoštevane pripombe, podane v postopku javne obravnave.

V razpravo so se vključili predsednik vlade, MOPE, ELES in GEN energija. MOPE je predlagal, da se osnutek še uskladi, ELES pa je podal nekaj možnosti predlogov za izboljšave. GEN energija je med drugim izpostavila, da so v intenzivni komunikaciji z državami, ki imajo podoben jedrski program in predlagala, da bi se ustanovila ožja delovna skupina za mednarodno sodelovanje. Predsednik vlade dr. Robert Golob je predlagal ponovno obravnavo resolucije na seji delovne skupine v čim krajšem času.

**SKLEP št. 5.3/1:** Člani in aktivni udeleženci so se seznanili z osnutkom Resolucije o dolgoročni miroljubni rabi jedrske energije v Sloveniji ter sklenili, da bo resolucija ponovno obravnavana na naslednji seji.

1. **Predstavitev zadnje verzije osnutka NEPNa in pričakovan proces do sprejema, poročevalec: MOPE.**

Dr. Danijel Crnčec (MOPE) in mag. Stane Merše (CEU - IJS) sta predstavila zadnjo verzijo osnutka NEPNa ter pričakovan proces do sprejema.

V razpravo glede dveh možnih scenarijev razvoja slovenskega elektroenergetskega sistema so se vključili MOPE, ELES in GEN energija.

**SKLEP št. 5.4/1:** Člani in aktivni udeleženci so se seznanili z zadnjo verzijo osnutka NEPNa in pričakovanim procesom do sprejema.

1. **Poročanje ožje delovne skupine za spremljanje priprave pobude za državni prostorski načrt JEK2, poročevalec: dr. Janez Gale, vodja ODS.**

Vodja ODS, dr. Janez Gale je seznanil člane in aktivne udeležence s časovnico pobude za DPN, ter vsebinami, ki so bile obravnavane na zadnji seji ODS.

V razpravo glede osnutka pobude za DPN sta se vključila URSJV in GEN energija.

**SKLEP št. 5.5/1:** Člani in aktivni udeleženci so se seznanili z delom ožje delovne skupine za spremljanje priprave pobude za državni prostorski načrt JEK2.

1. **Priporočena mednarodna praksa vodenja razvoja jedrskega programa in preliminarna ocena kadrovskih potreb do začetka obratovanja JEK2.**

Vodja delovne skupine, Danijel Levičar je predstavil priporočeno mednarodno prakso vodenja razvoja jedrskega programa in preliminarno oceno kadrovskih potreb do začetka obratovanja JEK2.

V razpravo o potrebi po organizaciji s kompetencami in resursi za prevzem odgovornosti in lastništva nad jedrskim programom in razvojnimi aktivnostmi (NEPIO) so se vključili MOPE, ELES, URSJV, MNVP, MzI in MDDSZ.

Sledilo je glasovanje o sprejemu sklepa št. 5.6/2, da se vladi predlaga ustanovitev organizacije s kompetencami in resursi za prevzem odgovornosti in lastništva nad jedrskim programom in razvojnimi aktivnostmi. MOPE je glasoval proti sprejetju sklepa, ELES se je vzdržal, vsi preostali prisotni člani pa so glasovali za.

**SKLEP št. 5.6/1:** Člani in aktivni udeleženci so se seznanili s priporočeno mednarodno prakso vodenja razvoja jedrskega programa in preliminarno oceno kadrovskih potreb do začetka obratovanja JEK2.

**SKLEP št. 5.6/2:** Delovna skupina Vlade Republike Slovenije za koordinacijo pripravljalnih aktivnosti na projektu JEK2 vladi predlaga ustanovitev organizacije s kompetencami in resursi za prevzem odgovornosti in lastništva nad jedrskim programom in razvojnimi aktivnostmi.

1. **Seznanitev s pobudo OECD Nuclear Energy Agency (NEA) - *Participation of Slovenia in a new cooperative framework by the NEA on Roadmaps to New Nuclear (R2NN).***

Vodja delovne skupine, Danijel Levičar je člane in aktivne udeležence seznanil s pobudo OECD Nuclear Energy Agency (NEA). Pojasnil je, da bo v kratkem potekal seznanitveni sestanek z NEA, po tem pa se bo odločalo o samem pristopu k pobudi.

V razpravi sta ELES in MOPE podprla idejo za pristop k pobudi.

**SKLEP št. 5.7/1:** Člani in aktivni udeleženci so se seznanili s pobudo OECD Nuclear Energy Agency (NEA) - *Participation of Slovenia in a new cooperative framework by the NEA on Roadmaps to New Nuclear (R2NN).*

1. **Razno.**

Naslednja seja delovne skupine bo potekala predvidoma v tednu med 12. in 16. 2. 2024.

Seja se je zaključila ob 14:00 uri.

Zapisala: Polona Faletič

 Danijel Levičar

 vodja delovne skupine